[{"text_idx": "#000000", "text": "Piimavaht: Kuidas kodus piima vahustada?"}, {"text_idx": "#000001", "text": "Peenelt siidise piimavahuga latte vo\u0303i klassikaline, naturaalselt magus ja ideaalselt kreemine cappuccino \u2013 neile kahele naudingule on lausa vo\u0303imatu vastu panna. Enamik meist eelistavad piimaga kohvijooke kohvikus vo\u0303i restoranis nautida, ja\u0308ttes nende jookidega seotud arvukate nu\u0308ansside o\u0303ppimise baristade hooleks. Sellegipoolest vo\u0303id end aeg-ajalt leida mo\u0303ttelt, \u201cKas mul oleks vo\u0303imalik ka kodus olles mugavalt latte vo\u0303i cappuccino jaoks piima vahustada?\u201d"}, {"text_idx": "#000002", "text": "Selles postituses avaldame me piimavahu ja kohvi vahelise so\u0303pruse tagamaid, tutvustame sulle klassikalisi piimaga kohvijookide retsepte ja ra\u0308a\u0308gime, kuidas valida oma vahumu\u0308tsiga jookidele parimat piima. Lo\u0303petuseks demonstreerime ko\u0303ige populaarsemaid koduseid vahustusmeetodeid: alustades lihtsaimatest, ning lo\u0303petades keerukamatega, mis no\u0303uavad oskusi ja ja\u0308rjepidevat harjutamist. Oleme ette valmistanud ka mo\u0303ned harjutused, mis julgustavad sind lattekunsti proovima! Loe see postitus la\u0308bi, ka\u0308a\u0308ri ka\u0308ised u\u0308les, ning hakka pihta \u2013 magus, ja siidiselt kreemine piimavaht on iga pingutust va\u0308a\u0308rt!"}, {"text_idx": "#000003", "text": "Piimavaht ja Kohv: 20nda Sajandi Leiutis"}, {"text_idx": "#000004", "text": "Kuigi kohvi ja piima kombinatsioon on ta\u0308napa\u0308eval a\u0308a\u0308rmiselt tavapa\u0308rane, ei ole see alati nii olnud. Esialgu, kui kohv Araabiamaades tuntust hakkas koguma, va\u0308a\u0308rtustati seda just tema intensiivse maitse to\u0303ttu. Kui kohv jo\u0303udis 17ndal sajandil ka Euroopasse, hakkasid inimesed seda piimaga segama. Seda ilmselt Eurooplase maitsemeele to\u0303ttu, mis pole tugevalt vu\u0308rtsikate maitsetega harjunud \u2013 intensiivse maitse pehmendamisel tuli appi piim. Oluline on ta\u0308helepanu juhtida asjaolule, et tegemist oli tavalise piimaga \u2013 mitte piimavahuga. Viimane jo\u0303udis kohvijoojate harjumustesse alles hiljem."}, {"text_idx": "#000005", "text": "Nagu enamik kohviga seotud leiutisi, ulatuvad ka vahustatud piima juured just Itaaliasse. Esimesena tutvustas 1938 aastal seda meile Milano kohvikupidaja Achille Gaggia. Olles oma espressomasinat veidi ta\u0308iustanud, hakkas ta pakkuma klientidele vo\u0303imalust maitsetada oma kohvi sooja, kergelt vahustatud piimaga (tavalise ku\u0308lma piima asemel)."}, {"text_idx": "#000006", "text": "Aasta hiljem algas Teine Maailmaso\u0303da, mis aeglustas piimaga jookide populaarsuse to\u0303usu \u2013 sellegipoolest algas pa\u0308rast so\u0303ja lo\u0303ppu Itaalias cappuccino ajastu. Sealt said alguse piimaga kohvijookide traditsioonid ja reeglid \u2013 kuidas ja kus peaks neid valmistama ja tarbima. Enamik neist on ta\u0308napa\u0308evani relevantsed. Itaalias na\u0308iteks tarbitakse cappuccinot kuni kella 11ni hommikul. Peale seda kellaaega tassikese tellimine on justkui pitsa peale ketsupi ku\u0308simine, vo\u0303i spagettide pooleks murdmine enne keetmist! Kuigi enamik selliseid rangeid juhiseid piirdusid Appeniini poolsaarega, siis retseptid ise \u2013 nt. kohvi ja piima vahekord vo\u0303i piimavahu tekstuur \u2013 muutusid rahvusvahelisteks standarditeks."}, {"text_idx": "#000007", "text": "Suurim enamik meist on tuttavad populaarsete piimaga kohvijookide nimedega \u2013 cappuccino, latte, espresso macchiato... Sellegipoolest on harv juhus leida kedagi, kes pa\u0308riselt nende jookide erinevusi teab. Ko\u0303ik need joogid on espressol po\u0303hinevad, ainus vahe peitub piimas. Neid jooke eristab teineteisest piimavahu kogus ja tihedus. Kuigi ta\u0308napa\u0308eval on piimaga kohvijookide jaoks arvukalt retsepte, keskendume me siin postituses peamiselt just klassikalistele variantidele."}, {"text_idx": "#000008", "text": "Eelnevalt sai juba mainitud, et enamikele Itaallastele on cappuccino eksklusiivselt vaid hommikujook, mida peale kella 11 enam ei tarbita. Sellegipoolest on see erakordselt populaarne u\u0308lemaailmne terve pa\u0308eva jooksul tarbitav jook. Cappuccino fa\u0308nnide so\u0303nul on piima ja kohvi vahekord selles joogis absoluutselt ideaalne."}, {"text_idx": "#000009", "text": "Cappuccino koosneb kolmest komponendist, millest igau\u0308ks jooki u\u0308he kolmandiku vo\u0303rra mo\u0303jutab. Kui soovid soetada ideaalse tassikese cappuccinot, vali selline, mille u\u0308ldist mahutavust saab kolmeks jagada: u\u0308ks espressole, u\u0308ks kuumale piimale ja u\u0308ks piimavahule. Korrektne cappuccino serveerimise temperatuur on kuni 65 \u00b0C. Kui kavatsete valmistada selle joogi klassikalist versiooni, tuleb meeles pidada, et piimavahu u\u0308mber peaks olema kohvi ring \u2013 see aitab kolme komponenti iga so\u0303o\u0303muga vo\u0303rdselt nautida. Kangema kohvi austajad kasutavad ka topelt portsjoni espressot, kuigi see mo\u0303jutab tegelikult ka traditsioonilist tasakaalu. Sellegipoolest, kui soovite, et espresso ta\u0308idlus la\u0308bi maheda piimakuhja teieni jo\u0303uaks, on see ainus viis seda saavutada."}, {"text_idx": "#000010", "text": "Ja\u0308rjekordne Itaallaste hommikujook, mille maitse muudab mahedamaks suurem kogus piima. Latte koosneb espressost, peaaegu tervest klaasita\u0308iest soojast piimast ja sentimeetrisest piimavahukihist. Seda peaks serveerima 70 \u00b0C juures. Ko\u0303rgeima kvaliteediga latte peaks alati ka piimavahust joonistusega kaunistama (hiljem proovime ka seda o\u0303ppida!)."}, {"text_idx": "#000011", "text": "See on variatsioon klassikalisest lattest \u2013 retsept ja koostisosad on identsed lattega, kuid latte macchiato puhul kallatakse enne tassi piim, ning siis espresso. Selle tulemusel pu\u0308sib joogi pealispind valge, ning ei segune kohvi crema\u2019ga. Selle to\u0303ttu vo\u0303ib latte macchiato tavalise latte ko\u0303rval veidi lahjem tunduda."}, {"text_idx": "#000012", "text": "Veel u\u0308ks klassikaline Itaalia retsept. Itaalias ta\u0308hendab macchiato \u201cma\u0308rgistatud\u201d. Selle joogi puhul on espresso ma\u0308rgistatud mo\u0303ne lusikata\u0308ie piimavahuga, mis ta\u0308iustab seda jooki meeldiva magususega. Kui soovid espresso macchiatot proovida, valmista espresso portsjon, kalla see tassi, ning lisa sinna keskele mo\u0303ni lusikata\u0308is piimavahtu. Crema peaks ku\u0308lgedele liikuma, ning cappuccinole sarnaselt tassi ringi moodustama. Muide, sellele joogile viidatakse tihti kui \u201cmacchiatole\u201d."}, {"text_idx": "#000013", "text": "Austraaliast ja Uus-Meremaalt pa\u0308rinev jook on saanud hiliste piimaga kohvijookide peamiseks ma\u0308ngijaks. Selles joogis on kohv ja piim vo\u0303rdsed partnerid: piima ja kohvi vahekord on 50/50. Eri maailma otstes on sellele joogile loodud arvukalt variatsioone. Sellegipoolest koosneb populaarseim espressost (portsjon vo\u0303ib olla topelt vo\u0303i isegi kolmekordne \u2013 po\u0303hiline et see ta\u0308idaks pool tassi) ja kuumast piimast, milles on nii va\u0308he vahtu kui vo\u0303imalik. Flat white serveeritakse tavaliselt kuni 70 \u00b0C juures \u2013 sellegipoolest vo\u0303ib see ka kuumem olla, kuna suurem kogus piima jahutab selle nagunii maha. Just nagu latte puhul, kaunistatakse ka flat white kaunite piimavahust joonistustega."}, {"text_idx": "#000015", "text": "Sellel teemal vo\u0303iks kirjutada terve uurimusto\u0308o\u0308 \u2013 ning see pole u\u0308ldse nali! Kohvigurmaanid, eksperdid ja baristad uurivad erinevaid kohvisorte ko\u0303ige pisemate detailideni. Nad analu\u0308u\u0308sivad, kuidas iga sort mo\u0303jutab lo\u0303pptulemust ning kogu piima vahustamise protsessi. Nad otsivad isegi parimat kohvipiima andvat veiseto\u0303ugu! See vo\u0303ib ko\u0303lada huvitavalt, kuid ilmselt sa ise parimat piimalehma otsima ei la\u0308he \u2013 seeto\u0303ttu pakume hoopis ise sulle peamisi juhiseid:"}, {"text_idx": "#000016", "text": "Rasvaprotsent. Vahustada saab igat tu\u0308u\u0308pi piima, olenemata sellest kas see on ta\u0308is-, pool-kooritud-, vo\u0303i kooritud piim \u2013 maitse ja tekstuur on neil ko\u0303igil aga a\u0308a\u0308rmiselt erinev. Mida va\u0308hem on piimas rasva, seda lihtsamalt muutub see vahuks, ning \u201cpaisub\u201d korrektselt (selles ma\u0308ngib omavahelist seost vahustamise ajal toimuv valgu ja rasva koostoime). Just seeto\u0303ttu kasutavad alustavad baristad treeningut alustades pool-kooritud vo\u0303i kooritud piima. Meeleks tuleks pidada, et \u201ckuivema\u201d piima maitse on alati ka veidi \u201ckro\u0303bedam\u201d. Ta\u0308ispiima on keerulisem vahustada, kuid selle vaht on alati ideaalselt magus ja meeldivalt kreemine. Suurim enamus professionaalseid baristasid no\u0303ustuvad, et parimad tulemused saavutatakse naturaalse ta\u0308ispiimaga (rasvaprotsent 3.5-4% vo\u0303i rohkem). See ei ole nii tervislik, kuid see on erakordselt maitsev!"}, {"text_idx": "#000017", "text": "Proteiin/valk. Piima maitse ja piimavahu tekstuuri eest on vastutav tema rasvaprotsent. Korrektne paisumine tuleneb aga valgusisaldusest \u2013 kasutada vo\u0303iks 3.0 g valku 100 g sisaldavat piima. O\u0303nneks on enamik toidupoodides mu\u0308u\u0308davaid piimasid sellele kriteeriumile vastavad."}, {"text_idx": "#000018", "text": "Piima temperatuur enne vahustamist. Enne vahustamist on a\u0308a\u0308rmiselt oluline hoida piima ku\u0308lmkapis (see peaks olema samal temperatuuril ka siis, kui vahustamist alustad). Soe piim lo\u0303hustab valke, misto\u0303ttu on korrektne vahustamine palju raskem."}, {"text_idx": "#000019", "text": "Va\u0308rskus. Mida va\u0308rskema piimaga on tegemist, seda lihtsam on seda vahustada. Pea meeles, et piima ei tohiks kunagi kaks korda vahustada \u2013 see lihtsalt ei muuda mitte midagi (seda seeto\u0303ttu, et valgud lo\u0303hustuvad)."}, {"text_idx": "#000020", "text": "Taimne piim. Piimavahtu vo\u0303ib valmistada ka taimsest piimast, nagu kaera-, soja-, mandli-, kookose-, ja muud pa\u0308hklipiimad. Mo\u0303ni neist ei pruugi aga siiski ko\u0303ige paremat vahtu pakkuda \u2013 see pole nii u\u0308htlane ja \u201cpu\u0308siv\u201d kui lehmapiimast valmistatud vaht. Baristade so\u0303nul on taimse piima puhul parim valik just kaerapiim: selle rasva ja valgusisaldus on sobiv lehmapiimast vahule sarnanemiseks. Sellegipoolest ei ole taimne piimavaht eriti kauakestev."}, {"text_idx": "#000021", "text": "Kokkuvo\u0303tvalt vo\u0303id sa piimavahtu valmistada u\u0308ksko\u0303ik millisest piimast \u2013 isegi taimne piim pole mingi erand. Erinevus on lihtsalt selle maitses, tekstuuris ja vahu pu\u0308sivuses. Peamine nipp on kasutada vo\u0303imalust va\u0308rsket ja ku\u0308lma (otse ku\u0308lmikust) piima. Kui soovid tunda end, kui to\u0303eline barista, ning proovida ka latte kunsti, vali piim, millel on ko\u0303rge rasva ja valgusisaldus. Seda on lihtsam vahustada, ning ka selle tekstuur ja magusus on perfektsed! Ideaalis vo\u0303iksid valida spetsiaalse barista piima \u2013 nu\u0308u\u0308dseks on nende valik juba ku\u0308llaltki suur."}, {"text_idx": "#000022", "text": "Kuidas Kodus oma Kohvile Piima Vahustada?"}, {"text_idx": "#000023", "text": "Nu\u0308u\u0308d, kui oled tuttav peamiste piimajookide retseptidega, ning ideaalseks vahustamiseks sobiva piima omadustega, vo\u0303i liikuda vahustamise enda juurde. Kuigi parimad tulemused saavutatakse professionaalse auruotsiku abil (sellest ra\u0308a\u0308gime selle peatu\u0308ki lo\u0303pus), on ka teisi, lihtsamaid meetodeid, mis no\u0303uavad va\u0308hem oskusi. Sellegipoolest aitavad ka need nautida tassikest kohvi, mida katab soe ja pehme piimavaht. Siinkohal vaatleme piimavahuteid ja nende peamisi erinevusi."}, {"text_idx": "#000024", "text": "Manuaalseid piimavahustajaid on mitut tu\u0308u\u0308pi \u2013 alustame lihtsaimast. See vahustusto\u0308o\u0308riist meenutab sulle kokteili sheikerit. Kalla soojendatud piim sinna sisse, sulge, ning loksuta, kui moodustub vaht. Suurim miinus selle vahustaja juures on fakt, et piim tuleb enne selle vahustamist eelnevalt soojendada. Lisaks sellele ei saa reguleerida piimavahu kogust. Teisalt, selle suurim pluss \u2013 seda to\u0308o\u0308riista vo\u0303id kasutada ka pin\u0303a colada vo\u0303i mo\u0303ne muu lemmiku kokteili valmistamiseks."}, {"text_idx": "#000025", "text": "Veidi ta\u0308iustatud versioon manuaalsest vahustajast na\u0308eb va\u0308lja nagu va\u0308ike vo\u0303ipu\u0308tt. Kalla piim kannu, ning sulge kaas. Peal on nupp: liiguta seda u\u0308les ja alla, mis omakorda vo\u0303imaldab sul seal sees olevat so\u0303ela vahustaja pikkuses liigutada. Ja\u0308tka tegevust jo\u0303uliselt, kuni moodustub vaht. Samal meetodil saad piimavahtu valmistada ka presskannuga. Pea meeles, et kui soovid seda teha, pead kasutama vaid eelsoojendatud piima."}, {"text_idx": "#000026", "text": "Viimane manuaalne piimavahustaja meenutab elektrilist visplit. Sellist tu\u0308u\u0308pi vahustaja on varustatud lu\u0308litiga, mis vo\u0303imaldab valida vahustamise kiirust. Eriti mugav on see vahustatud piimakonsistentsi kohandamiseks."}, {"text_idx": "#000027", "text": "Piimavahustajaid on ka automaatseid. Erinevalt manuaalsetest vo\u0303imaldavad automaatsed kasutada ka ku\u0308lma piima \u2013 seade soojendab selle ise. Lisaks sellele vo\u0303id valida erinevate temperatuuritasemete vahel. Mo\u0303ned automaatsed piimavahustajad on vo\u0303imelised lisaks piimavahule ja vahustamata kuumale piimale valmistama ka ku\u0308lma piimavahtu. Viimane neist tuleb kasuks erinevate ja\u0308a\u0308jookide valmistamisel. Kui soetad automaatse piimavahustaja, ja\u0308lgi kindlasti, et selle kannu saaks no\u0303udepesumasina pesta \u2013 see muudab vahustamise palju lihtsamaks."}, {"text_idx": "#000028", "text": "Kui oled koduste piimajookide fa\u0308nn, on integreeritud piimasu\u0308steemiga kohvimasina soetamine a\u0308a\u0308rmiselt hea idee. See aitab sul automaatselt kohvi valmistada. Mo\u0303ned seadmed vo\u0303imaldavad sinu lemmikut piimajooki vaid nupuvajutusega valmistada! See ko\u0303ik so\u0303ltub sellest, millise piimasu\u0308steemiga masin on varustatud \u2013 seeto\u0303ttu peab o\u0303iget masinat valides seda hoolikalt meeles pidama."}, {"text_idx": "#000029", "text": "Mo\u0303nedel ta\u0308isautomaatsetel kohvimasinatel on auruotsik, mis vo\u0303imaldab kasutajal piima eraldi vahustada, ning valmis kohvile lisada. Kuigi auruotsikuid leiab ka enamikest kohvikutest, on ta\u0308isautomaatsed kohvimasinad varustatud va\u0308hem vo\u0303imsamatega, misto\u0303ttu ei saa vahustamist ta\u0308ielikult kontrollida. Hoolimata faktist, et seda tu\u0308u\u0308pi auruotsik ei vo\u0303imalda sul piimavahu kogust ja tekstuuri reguleerida, on see siiski vo\u0303imeline valmistama kerget ja sooja piimavahtu, mis on ideaalne tassikeseks cappuccinoks."}, {"text_idx": "#000030", "text": "Ta\u0308isautomaatne kohvimasin vo\u0303ib olla varustatud ka pool-automaatse piimajookide valmistamiseks mo\u0303eldud su\u0308steemiga. Sellised masinad vahustavad piima automaatselt: sisesta piimavoolik piimapakki vo\u0303i kannu, ning masin laseb vahustatud piima otse sinu tassi. Aga seal on konks! Su\u0308steem ei ole u\u0308hendatud kohviva\u0308ljastusega, misto\u0303ttu pead piimavahu ise kohvile lisama, vo\u0303i siis kohvi otse vahustatud piima otsa valmistama. Pool-automaatne piimavahustaja on ideaalne lahendus neile, kes ei joo tihti piimajooke, kuid soovivad siiski vahel neid mugavalt valmistada"}, {"text_idx": "#000031", "text": "Need, kes hindavad mugavust ja maitsvaid piimavahuga kohvijooke, peaksid valima automaatse piimasu\u0308steemiga ta\u0308isautomaatse kohvimasina. See vo\u0303ib olla varustatud nii integreeritud piimaanuma kui ka piimavoolikuga, mis on kohvitiladega u\u0308hendatud. Sellised kohvimasinad on vo\u0303imelised valmistama arvukat hulka piimaga jooke \u2013 cappuccinost latte macchiatoni \u2013 vadi nupuvajutusega. Aga kuidas on selle piimavahu kvaliteet?"}, {"text_idx": "#000032", "text": "Siinkohal on eriti va\u0308ljapaistvad S\u030cveitsis valmistatud JURA kohvimasinad. Nende valmistatud piimavaht on sama maitsev, nagu professionaalse barista oma. JURA insenerid on leidnud lahenduse tu\u0308u\u0308pilisele piimasu\u0308steeme mo\u0303jutavale probleemile, mille on liiga tu\u0308kiline piimavaht. Probleemi lahendasid nad no\u0308 \u201cpeene vahu tehnoloogia\u201d abil. JURA toodetud masinad kasutavad mitmest erinevast osast koosnevat vahustajat \u2013 esiteks segatakse piim o\u0303huga, millest moodustub vaht. Ja\u0308rgmiseks eemaldatakse ro\u0303hu abil piimamullid, mille tulemusel valmib erakorselt peenekoeline, u\u0308htlane ja sametine vaht. Just seda teevad ka baristad, kui nad piima vahustavad. Sellist vahtu on vo\u0303imalik kaunistada ka s\u030cokolaadi vo\u0303i muude lisanditega."}, {"text_idx": "#000033", "text": "Veel u\u0308ks oluline eelis JURA kohvimasinate puhul on fakt, et kui oled valmistanud ideaalse tekstuuriga, imeliselt magusa piimavahu, ei ole vaja veeta tervet tundi, et raskesti ligipa\u0308a\u0308setavatelt piimasu\u0308steemi osadelt piima ja\u0308a\u0308ke pesta. Seda seeto\u0303ttu, et JURA kohvimasinate piimasu\u0308steem on lihtsasti ligipa\u0308a\u0308setav, ning varustatud integreeritud automaatsete programmidega loputuseks ja piimasu\u0308steemi puhastuseks.\nNiisiis, kui naudid piimaga jooke, ning soovid neid eriti kiirelt ja lihtsalt valmistada, usalda meid: JURA kohvimasinaga teed sa o\u0303ige valiku."}, {"text_idx": "#000035", "text": "Esiteks peaksid veenduma, et su piim on alati ku\u0308lm (ku\u0308lmiku temperatuuril) \u2013 see aitab va\u0308ltida piima u\u0308le kuumutamist, mulle, mo\u0303rusust ja ko\u0303va vahtu."}, {"text_idx": "#000036", "text": "Teiseks \u2013 kuigi vahustada saab edukalt erinevat tu\u0308u\u0308pi piimasid, vali ko\u0303rgema rasvaprotsendiga variant (2.5\u20133.5%) \u2013 nii saad to\u0303eliselt maitsva ja naturaalselt magusa vahu."}, {"text_idx": "#000037", "text": "Kolmandaks tuleb mainida, et kuigi iga piimaga joogi valmistamisel on ta\u0308isautomaatse masina tootjad juba retsepti eelseadistanud, ei tohiks karta erinevate koguste ja temperatuuridega eksperimenteerimist ja ma\u0308ngimist, et oma maitsele parim leida (muide, mo\u0303ned JURA kohvimasinad vo\u0303imaldavad kasutajal valida lausa 10 erineva piima ja piimavahu temperatuuri hulgast). Kui sa tulemusega rahul ei ole, saad alati tehase seadeid taastades ko\u0303ik algretseptid tagasi."}, {"text_idx": "#000038", "text": "Lo\u0303petuseks ra\u0308a\u0308gime ka vahustamise to\u0308o\u0308riistast, nimega professionaalne auruotsik. Selliseid leiab pool-automaatsete kohvimasinate ku\u0308ljest. Peaaegu igal tippklassi kohvikul on u\u0308ks, kuid ka paljudel amato\u0308o\u0308r-baristadel, kes espressomasinat omaenda kodus kasutavad (loe parimate poolautomaatsete kohvimasinate kohta siit). Need auruotsikud on erakordselt vo\u0303imsad, ning va\u0308ljastavad auru 120 kraadi juure (sellest temperatuurist so\u0303ltubki auru tugevus). Olenevalt mudelist vo\u0303ib auruotsik olla va\u0308hemate vo\u0303i rohkemate aukudega. Mida rohkem on selles auke, seda lihtsam on vahustusprotsessi kontrollida (see number ei tohiks aga olla u\u0308le nelja). Selline seade vo\u0303imaldav sul saavutada piimavahu, mis on igas mo\u0303ttes ideaalne \u2013 nii maitse kui ka tekstuuri osas. Sellegipoolest peab selle ko\u0303ige o\u0303nnestumiseks ka\u0308ised u\u0308les ka\u0308a\u0308rima, ning korralikult harjutama (ning protsessi ka\u0308igus liitri vo\u0303i kaks piima raiskama!)."}, {"text_idx": "#000041", "text": "Sarnaselt sellele ku\u0308sitakse tihti ka kohvimaailmas, kas ideaalne piimavaht on to\u0303esti baristade saavutus \u2013 vo\u0303i so\u0303ltub see ko\u0303ik barista poolt kasutatud kohvimasinast."}, {"text_idx": "#000042", "text": "Kui peaksime u\u0308he valima, siis ikkagi esimese. Piisava kogemusega saab ka lihtsaima masinaga erakordset piimavahtu valmistada, mis on teistest maitstud piimavahtudest peajagu u\u0308le. Niisiis, kuidas saad sa o\u0303ppida professionaalsele baristale sarnaselt piima vahustama?"}, {"text_idx": "#000043", "text": "Enne piima vahustamisega seotud sammude juurde liikumist tuleks ro\u0303hutada, et selles protsessis on 3 peamist etappi:"}, {"text_idx": "#000044", "text": "Piima soojendamine. See etapp toimub tegelikult kogu vahustamisprotsessi jooksul. Piima temperatuuri ei tohiks aga lasta u\u0308le 65 \u00b0C. Kui see piir on u\u0308letatud, kuumeneb piim u\u0308le \u2013 selle tulemusel kaob magusus ning tekstuur. Pea meeles: piima vahustamisel on su aeg alati piiratud!"}, {"text_idx": "#000045", "text": "Vahu moodustumine. Vahu moodustumiseks peaks piima sisse laskma o\u0303hku. Seda saab teha, kui asetad auruotsiku augud piima pinnale. Cappuccino jaoks on vaja rohkem vahtu, misto\u0303ttu tuleks otsikut hoida seal 3 sekundit. Latte puhul on 1.5 sekundit piisab. Flat White puhul tuleks piirduda vaid mo\u0303ne auruotsiku \u201csusinaga\u201d."}, {"text_idx": "#000046", "text": "Tekstuur. Peale vahu loomist peaks u\u0308leja\u0308a\u0308nud kahe kolmandikuga protsessit mulle piima sisse segama (see toimub siis, kui piima keskele tekib po\u0308o\u0308ris). Lo\u0303petuseks muutuvad mullid va\u0308ga va\u0308ikseks, ning praktiliselt na\u0308htamatuks. See ongi saladus kerge, u\u0308htlase ja ideaalselt sametise piimavahu jaoks."}, {"text_idx": "#000047", "text": "Suurimad piima vahustamise vead tekivad siis kui, luuakse liiga palju vahtu, et mitte piima u\u0308le kuumutada, vo\u0303i kuumutatakse piim u\u0308le liiga rohke vahu loomise hirmus. See on aga ainult harjutamise ku\u0308simus, misto\u0303ttu tasub korduvalt proovida!"}, {"text_idx": "#000049", "text": "Kalla ku\u0308lm piim roostevabasse kannu, kuid a\u0308ra u\u0308leta tila alumist otsa (piim vajab paisumiseks ja vahtu minekuks ruumi). Kasutatava kannu suurus ja piima kogus olenev planeeritava piimavahu kogusest. O\u0303ppimise eesma\u0308rgil soovitame proovida 500 ml vo\u0303i suurema kannuga, et enne maksimaalsele temperatuurile jo\u0303udmist oleks rohkem aega."}, {"text_idx": "#000050", "text": "Nipp: et va\u0308ltida piima raiskamist, soovitame kasutada vett, millele lisatud tilk no\u0303udepesuvahendit. See lahus on o\u0303ppimiseks va\u0308ga hea asendus!"}, {"text_idx": "#000051", "text": "Enne alustamist peaks auruotsikust va\u0308ljutama ko\u0303ik seal oleva ja\u0308a\u0308kvee."}, {"text_idx": "#000052", "text": "Sisesta otsik piima sisse nii, et see toetuks mugavalt vastu tila, kuid ei liiguks ku\u0308ljelt ku\u0308ljele. Kalluta veidi ku\u0308ljele. Auruotsiku ots peaks olema piima sees."}, {"text_idx": "#000053", "text": "Ava aurukraan, ning vabasta ta\u0308isvo\u0303imsusel aur."}, {"text_idx": "#000054", "text": "Peatselt pa\u0308rast seda liiguta kannu madalamale \u2013 auruotsikus olevad augud peaksid asetuma piima pinnale. Kui kuuled susinat, ta\u0308hendab see et piim vahustub. Vahusta veel 3 sekundit (cappuccino jaoks), vo\u0303i 1.5 sekundit (latte jaoks) \u2013 flat white puhul piirdu vaid mo\u0303ne susinaga."}, {"text_idx": "#000055", "text": "To\u0303sta kann uuesti u\u0308les (umbes 1 cm otsikust peaks olema sel hetkel piima sees). Hoia auruotsikut nurga all \u2013 see aitab luua keerise, ning segada omavahel vahu ja piima. Sel viisil saad ta\u0308idlaselt kreemise massi."}, {"text_idx": "#000056", "text": "Kui hakkad peopesas soojust tundma, la\u0308heneb piim 55 \u00b0C (esialgu on hea kasutada termomeetrit). Peale paari sekundit sulge aur. Nu\u0308u\u0308d peaks piima temperatuur olema 60\u201365 \u00b0C. A\u0308ra seda taset u\u0308leta \u2013 sellest so\u0303ltub sinu piimavahu maitse ja magusus."}, {"text_idx": "#000057", "text": "Kui auru va\u0308lja lu\u0308litad, sisesta otsik su\u0308gavamale piima sisse, et va\u0308ltida juhuslikku suurema vahukoguse tekitamist."}, {"text_idx": "#000058", "text": "Pane kann mo\u0303neks sekundiks ko\u0303rvale, et alles ja\u0308a\u0308nud mullid va\u0308iksemaks muutuks. Nu\u0308u\u0308d muutub piim u\u0308tlaseks \u2013 just see peabki juhtuma. Seda pausi saad kasutada auruotsiku puhastamiseks."}, {"text_idx": "#000059", "text": "Liigu piima juurde tagasi: keeruta seda o\u0303rnast anumas ringi, kuni selle pealispind saavutab u\u0308htlase sa\u0308ra."}, {"text_idx": "#000060", "text": "Cappuccino: hoia espressoga tassi nurga all ja kalla tassi nii vaht kui ka piim \u2013 vaid u\u0308he kiire liigutusega. Selle tulemusel valmib u\u0308htlane, viskoosne ja la\u0308ikiv jook. See peaks olema mullieta, kuid vaht ei tohiks liialt vedelikust eristuda. So\u0303o\u0303mu vo\u0303ttes peaks see sisaldama samas koguses vahtu ja vedelikku."}, {"text_idx": "#000061", "text": "Latte/flat white: kalla piima mo\u0308o\u0308da tila peenikese joana. Nu\u0308u\u0308d vo\u0303id proovida ka latte kunsti teha \u2013 kohe avaldame ka selle saladused!"}, {"text_idx": "#000062", "text": "Termin \u201clatte kunst (latte art)\u201d on kasutusel piimavahuga joonistamise puhul. Nii imelik kui see ka poleks, levis see paljudes riikides just ta\u0308pselt 1990ndatel. Sellegipoolest tegi selle kunstivormi populaarseks David Schomer \u2013 nagu paljud kohvimaailma \u201cleiutajad\u201d, kasvatas ka tema u\u0308les Seattle\u2019is (USA)."}, {"text_idx": "#000063", "text": "Kuigi moderne latte kunst sisaldab endas erinevaid tehnikaid ja konkreetsetele piltidele vastavaid elemente, on seal siiski kaks peamist po\u0303himo\u0303tet. Piimavahuga joonistades peaks tassi jagama kaheks mo\u0303tteliseks eraldi osaks: u\u0308ks, mis on sulle la\u0308hemal, ning teine, mis sinust kaugemal. Joonistamist vo\u0303ib alustada mo\u0303lemast otsast \u2013 muu on aga ainult kujutlusvo\u0303ime ja harjutamise ku\u0308simus."}, {"text_idx": "#000064", "text": "Enne alustamist peaksid veenduma, et sinu vahustatud piim on ideaalse konsistentsiga, ning tass piisavalt suur kogu joonistuseks vajaliku piima mahutamiseks. Kui piima konsistents on o\u0303ige, ma\u0308rkad sa vedelikku sisse kallates kohvi pinna u\u0308htlustumist \u2013 peene joana peaks kallama just nendele kohtadele, mis on tumedamad. Kui see on tehtud, ning sobiv kogus piima lisatud, madalda kannu: nu\u0308u\u0308d na\u0308ed, kuidas pruunile kohvi pinnale lisandub valge vaht. Joogiga segunemise asemel pu\u0308sib see pinnal, moodustades protsessi ka\u0308igus kauneid ornamente."}, {"text_idx": "#000065", "text": "Niisiis, kuidas muutuda to\u0303eliselt latte kunstnikuks, kelle joonistusi hindavad nii modernse kunsti austajad, kui ka inimesed, kes oma igapa\u0308evasesse rutiini vaheldust tahavad? Kui soovid ennast ise u\u0308llatada, mitte baristadel seda teha lasta, o\u0303pi selgeks peamised latte kunsti joonistused. Lisaks su enda tuju to\u0303stmisele teeb see ka sinu la\u0308hedased ro\u0303o\u0303msaks!"}, {"text_idx": "#000066", "text": "Nipp: ta\u0308pselt nii, nagu sa o\u0303ppisid tavalise veega vahustama, peaks ka latte-kunstniku karja\u0308a\u0308ri alustades kasutama vett, kannu ja tassi. Tee niimoodi seni, kuni oled kindel, et juhid kogu kannust tassi kallamise protsessi (e. kiirust ja ka\u0308e liikumist)."}, {"text_idx": "#000067", "text": "Alusta joonistamist endale la\u0308hemast otsast. Esmalt kalla piima, seeja\u0308rel pane kann kohvi pinnale la\u0308hemale. Nu\u0308u\u0308d peaksin na\u0308gema o\u0303unakujulist moodustist.\nJa\u0308tka piima kallamisega, kuni tass on peaaegu ta\u0308is.\nProtsessi lo\u0303pus to\u0303sta kann veidi ko\u0303rgemale, muuda piima juga veelgi peenemaks, ning joonista triip la\u0308bi o\u0303unakujulise moodustise"}, {"text_idx": "#000068", "text": "Alusta su\u0308dame joonistamist \u2014 sel korral lase suure o\u0303unakujulise moodustise asemel tekkida hoopis va\u0308iksel o\u0303unal. To\u0303sta kannu veidi ko\u0303rgemale. Samasuguse liigutusega saad o\u0303unakese teisele poole tassi lu\u0308kata, ning veel u\u0308he sellise luua, mis on veelgi va\u0308iksem.\nProovi luua nii palju o\u0303unu, kui vo\u0303imalik (hoia need teineteisest eemal \u2013 muul juhul tekivad hoopis poolringid).\nKui tassi rohkem o\u0303unu ei mahu, to\u0303mba neist la\u0308bi triip \u2013 justkui joonistaksid su\u0308dant. Siin ongi sinu tulp!"}, {"text_idx": "#000069", "text": "Alusta joonistamist kaugemal olevast ku\u0308ljest.\nKui kogu piim on lisatud, ning sa na\u0308ed kohvi pinnale tekkivat vahtu, liiguta kannu edasi enda poole liikudes vaikselt ka ku\u0308ljelt ku\u0308ljele.\nKui jo\u0303uad tassi a\u0308a\u0308reni, to\u0303sta kannu, ning joonista peene ja no\u0303rga joaga joon. Selle tulemusel moodustub elegatne so\u0303najala leht, teisiso\u0303nu rosett."}, {"text_idx": "#000070", "text": "Kui oled piimaga kohvijookide fa\u0308nn, ning piimavaht on sulle oluline, vo\u0303ta sobiva kohvimasina vo\u0303i vahustusmeetodi valimisel arvesse ko\u0303iki selles postituses va\u0308lja toodud nu\u0308ansse. Kui tunned siiski teatavat segadust, vo\u0303ta meie u\u0308hendust meie KohviSemu konsultantidega \u2013 nad aitavad sul meeleldi parima kohvimasina vo\u0303i piimavahustuseks mo\u0303eldud abimehe valida. Loomulikult soovitame ka maitsvaid kohvisid, mis siidise piimavahuga imeha\u0308sti kokku sobivad!"}, {"text_idx": "#000073", "text": "Vaatame koos mo\u0303ningaid aasta uuenduslikumaid kohvimasinaid, ning arutleme uute kohvi valmistamise funktsioonide u\u0308le, mis end avastama kutsuvad!"}, {"text_idx": "#000075", "text": "Lisaks ko\u0303ikide klassikaliste jookide (espressost latte macchiatoni) ta\u0308iesti perfektselt valmistamisele suudab uus JURA J8 mudel serveerida teile magustatud piimavahtu!"}, {"text_idx": "#000076", "text": "Meie veebileht kasutab ku\u0308psiseid, mis tagavad parema kasutajakogemuse, kohandavad na\u0308idatavat sisu vastavalt teie vajadustele ja lubavad meil koguda andmeid lehe ku\u0308lastatavuse kohta."}, {"text_idx": "#000078", "text": "Need ku\u0308psised lubavad meil oma veebilehte optimeerida ning na\u0308ha liikluse pa\u0308ritolu. Kasutame Google Analytics platvormi sellel eesma\u0308rgil. Kogutud andmed ei identifitseeri teid ning seda infot ei jagata ka kolmandate osapooltega. Vo\u0303imaldades nende ku\u0308psiste kasutamise saate kasutada meie live chat pluginat ning seega saada abi ja no\u0303uandeid meie konsultantidelt."}, {"text_idx": "#000079", "text": "No one likes ads on the internet, especially those completely irrelevant ones. These cookies allow us to identify your needs and deliver only the most relevant offers. You will see ads even if you do not choose these cookies, but they will not be tailored according to your needs."}]